PATVIRTINTA

Ignalinos r. Vidiškių gimnazijos

direktoriaus 2016 m. rugpjūčio 30 d.

įsakymu Nr. V-49

**DALYKO, DALYKO KURSO, MOKĖJIMO LYGIO AR DALYKO MODULIO KEITIMO TVARKOS APRAŠAS**

1. **BENDROSIOS NUOSTATOS**
2. Dalyko, dalyko kurso, mokėjimo lygio ar dalyko modulio keitimo tvarkos aprašas (toliau – Aprašas) reglamentuoja Ignalinos r. Vidiškių gimnazijos (toliau – Gimnazijos) mokinių, besimokančių pagal vidurinio ugdymo programas, dalyko, dalyko kurso, mokėjimo lygio ar dalyko modulio keitimo tvarką.
3. **DALYKO, DALYKO KURSO, MOKĖJIMO LYGIO AR DALYKO MODULIO KEITIMAS**
4. Gimnazija sudaro mokiniui sąlygas atsisakyti, pakeisti, papildomai pasirinkti (toliau – keisti) dalykus, pasirenkamuosius dalykus, dalykų modulius, dalyko kursus/kalbos mokėjimo lygius.
5. III gimnazijos klasės mokiniai gali keisti bendrojo ugdymo dalyko programą, dalyko kursą/kalbos mokėjimo lygį, pasirenkamąjį dalyką ar pasirenkamąjį dalyko modulį pusmečio arba mokslo metų pabaigoje.
6. IV gimnazijos klasės mokiniai gali keisti bendrojo ugdymo dalyko programą, dalyko kursą/kalbos mokėjimo lygį, pasirenkamąjį dalyką ar pasirenkamąjį dalyko modulį tik I pusmečio pabaigoje.
7. Mokinys, norintis keisti bendrojo ugdymo dalyko programą, dalyko kursą/kalbos mokėjimo lygį, pasirenkamąjį dalyką ar pasirenkamąjį dalyko modulį, privalo prašyti motyvuotą prašymą gimnazijos direktoriui (prašymo forma pridedama, 1 priedas). Apsisprendimą keisti individualų ugdymo planą mokiniai pateikia gimnazijos direktoriui raštu ne vėliau kaip prieš mėnesį iki pusmečio pabaigos.
8. Apie apsisprendimą keisti bendrojo ugdymo dalyko programą, dalyko kursą/kalbos mokėjimo lygį, pasirenkamąjį dalyką ar pasirenkamąjį dalyko modulį mokinys informuoja dėstančius mokytojus iš anksto, prieš rašydamas prašymą gimnazijos direktoriui.
9. Direktoriaus pavaduotojas ugdymui, peržiūrėjęs mokinio individualųjį ugdymosi planą ir įsitikinęs, kad po pakeitimų mokiniui nesusidaro mažiau kaip 28 savaitinės valandos, ne mažiau kaip 8 dalykai, įvertina visus ugdymo procese atsiradusius pokyčius, informuoja mokinį apie prašymo tenkinimą ir nurodo mokytoją, į kurį mokinys turi kreiptis dėl programų skirtumų, konsultacijų, atsiskaitymo būdų ir terminų.
10. Nesant galimybių patenkinti mokinio prašymo, pavaduotojas ugdymui apie priežastis raštu informuoja gimnazijos direktorių.
11. Dalyko mokytojas mokiniui nurodo tikslius programų skirtumus ir/ar supažindina su naujai pasirenkamo dalyko programa.
12. Mokinys dalyvauja naujai pasirinkto dalyko programos ar programos kurso pamokose (pakeitus individualųjį ugdymosi planą I, II pusmetyje) ir savarankiškai ruošiasi laikyti įskaitą iš to dalyko, dalyko kurso/kalbos mokėjimo lygio programos skirtumų (jeigu pereina į aukštesnįjį kursą/kalbos mokėjimo lygį).
13. Žemesnį kursą rinktis pageidaujančiam mokiniui įskaitos laikyti nereikia, jei jį tenkina gautasis aukštesniojo kurso/kalbos mokėjimo lygio įvertinimas (tai mokinys nurodo prašyme).
14. Kiekvieno mokinio bendrojo ugdymo dalyko, dalyko kurso/kalbos mokėjimo lygio, pasirenkamojo dalyko ar dalyko modulio pakeitimas įforminamas gimnazijos direktoriaus įsakymu. Su įsakymu pasirašytinai supažindinami dalykų mokytojai, klasės auklėtojas.
15. Nesant galimybės sudaryti mobiliosios grupės, mokiniai gali mokytis pavienio mokymosi formos savarankiško mokymo proceso organizavimo būdu. Mokinį(-ius) konsultuoja mokytojas per savaitę skirdamas 15% dalyko savaitinių pamokų skaičiaus.
16. Į brandos atestatą nebaigtas dalykas arba jo kursas neįrašomas.
17. **ĮSKAITOS ORGANIZAVIMAS**
18. Pakeitus individualųjį ugdymosi planą, atsiskaitymai vykdomi I, II pusmečių pabaigoje. Konkretų laiką mokiniai derina su dalyko mokytoju, direktoriaus pavaduotoju ugdymui.
19. Suderinęs su dalyko mokytoju, direktoriaus pavaduotojas ugdymui rengia įsakymą dėl įskaitų organizavimo.
20. Įskaitos užduotis rengia ir įskaitą vykdo mokinio pasirinktą dalyką ar dalyko kursą/kalbos mokėjimo lygį mokantis mokytojas (pas kurį mokinys mokysis po pasikeitimų).
21. Įskaitos pažymys įskaitomas kaip pusmečio (arba metinio) įvertinimas.
22. Neatsiskaitęs iš bendrojo ugdymo dalyko, pasirenkamojo dalyko ar dalyko modulio programos, dalyko kurso/kalbos mokėjimo lygio skirtumo per nurodytą laiką, mokinys mokosi ankstesnio dalyko ar ankstesniu dalyko kursu/kalbos mokėjimo lygiu.
23. Įskaitos įvertinimas įrašomas įskaitos vykdymo dieną, e. dienyne pamokos turinyje pažymėjus „Įskaita“.
24. **SUPAŽINDINIMAS SU TVARKA**
25. Direktoriaus pavaduotojas ugdymui supažindina III gimnazijos klasės mokinius pasirašytinai su bendrojo ugdymo dalyko programos, dalyko kurso/kalbos mokėjimo lygio, pasirenkamojo dalyko ar pasirenkamojo dalyko modulio keitimo tvarka iki einamųjų mokslo metų spalio 1 d.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_